דן אלמן

דן אלמן (נולד ב-18 באוגוסט 1944) הוא תעשיין וכותב ישראלי. צאצא למשפחת מייסדי העיר תל אביב, מבעלי חברת אמפא. חבר נשיאות התאחדות התעשיינים וזוכה פרס מפעל חיים. כתב 4 מדריכים בנושאי מוזיאונים באירופה וארצות הברית. דן אלמן נולד בשנת 1944, בן לאביבה ושמעון אלמן, מראשוני התעשיינים בארץ ישראל. גדל בתל אביב ואת לימודיו התיכוניים החל בבית ספר הגימנסיה העברית הרצליה, תל אביב-יפו. בשנת 1962 שירת בצה"ל כאלחוטן/קשר סיוע אווירי. לאחר שירותו הצבאי החל את לימודיו האקדמיים באוניברסיטת תל אביב. בשנת 1968 הצטרף אלמן לחברת אמפא. עד לפרישתו בשנת 2000, מילא אלמן מספר תפקידים, ביניהם מנהל השיווק של החברה וחבר הנהלה של חברת אמפא-אמקור. בשנת 1968 הצטרף אלמן להתאחדות התעשיינים. בשנת 1981 הצטרף אלמן לחבר הנאמנים של האקדמיה לאמנות בצלאל שבירושלים, וכיהן כחבר בוועדת הכספים של המוסד. בין השנים 2002 ל-2003 כיהן כיו"ר חבר הנאמנים של האקדמיה. בשנת 2012 המליצה וועדת הטלוויזיה של הרשות השנייה לטלוויזיה ולרדיו למנותו לדירקטור בחברת החדשות של ערוץ 10. בנוסף מכהן כחבר הנהלה בעמותת ידידי מגן דוד אדום, ודירקטור במכון הייצוא הישראלי. דן אלמן נשוי לשרה ואב לשרון, אורי ונועה. במשך 31 שנות עבודתו בחברה, כיהן במספר תפקידים ביניהם ניהול כלל מותגי הייבוא של אמפא (ביניהם JVC, ONKYO), ניהול השיווק של חברת הבת אמקור, וכיהן גם כחבר בדירקטוריון שלה. בנוסף כיהן כחבר מועצת המנהלים של חברת אמרז-אמגט אשר עוסקת בייצור מוצרי פלסטיק. בשנת 1980 מונה לחבר דירקטוריון ובעל מניות בחברת אמפא השקעות, אשר עסקה בפיתוח עסקים לקבוצת אמפא כגון הקמת מפעל אמבין לייצור דלתות, הקמת מפעל זכוכית בשדרות וחברות נדל"ן. בתפקיד זה כיהן עד לשנת 1999. בשנת 1997 מונה אלמן לחברות בדירקטוריון חברת חשמל, אשר אחראי לפיקוח על הניהול התקין של החברה. ב-1998 מונה לכהן כיו"ר וועדת המכרזים העליונה של החברה. במסגרת תפקידו היה חבר בוועדות השונות של החברה כמו וועדת הכספים, וועדת נכסים ובינוי, וועדת ביטוח, פרסום וקשרי לקוחות וארגון כוח האדם של הדירקטוריון. בתקופה זו וועדת המכרזים שבראשותו אישרה כמה מכרזים ועסקאות בולטות, ביניהם עסקת רכישת גז טבעי ממצרים, בחירת ספק לייצור כבלי מתח גבוה ועוד. בשנת 2005 מונה אלמן לחבר בוועדת האיתור של דירקטוריון החברה לבחירת מנכ"ל חדש לחברה. בשנת 1978 הצטרף אלמן להתאחדות התעשיינים כחבר בוועד הפועל שלה. בשנת 1982 מונה לחבר בהנהלת איגוד מתכת וחשמל, ולאחר מכן כיהן כיו"ר ועדת ביקורת של האגף למתכת וחשמל בהתאחדות. בשנת 1999 מונה אלמן לחבר בנשיאות התאחדות התעשיינים ויו"ר וועדת הצרכנות של האיגוד. בשנת 2023 הוענק פרס מפעל חיים לאלמן מטעם התאחדות התעשיינים, עבור 50 שנות פעילות בתעשייה וחברות בהתאחדות התעשיינים. אלמן מכהן גם כיו"ר הקרן ההדדית של המעסיקים, אשר אחראית לסיוע עבור חבריה בגין נזקים כלכליים אשר עלולים להתרחש עקב שביתות ועיצומים. בשנת 2006 יצאו לאור שני כרכים של המדריך וספר האמנות "מוזיאונים באירופה" שנכתבו על ידי אלמן. הכרכים היוו את המדריך הראשון בעברית לאוספי אמנות (ציור ופיסול) החל מהמאה ה-13 באירופה, ובו מידע מקיף על יצירות ועל המוזיאונים שבהם הן מוצגות - מהמוזיאונים הגדולים ועד למוזיאונים וכנסיות קטנות שבהן מוצגות יצירות נדירות. בשנת 2009 יצא מדריך נוסף המתמקד במוזיאונים ואוספי אמנות במדינות ארצות–הברית אשר הוצא בשני כרכים. הכרך הראשון עסק במוזיאונים במערב ומרכז ארצות הברית, ואילו הכרך השני עסק במוזיאונים במזרחה של המדינה. בנוסף למוזיאונים הגדולים, המדריך גם סיקר את יצירות האמנות אשר נמצאות במקומות פחות ידועים, כגון באוניברסיטאות, קולג´ים במדינות ידועות פחות, ובערים הקטנות ברחבי המדינה. המדריכים פורסמו בהוצאת מודן הוצאה לאור. עטיפת כרך א של המדריך המטיילים "מוזיאונים באירופה" מאת דן אלמן עטיפת כרך ב של המדריך המטיילים "מוזיאונים באירופה" מאת דן אלמן עטיפת הספר "מוזיאונים בארצות הברית - מערב ומרכז" עטיפת הספר "מוזיאונים בארצות הברית - מזרח מדיה וקבצים בנושא דן אלמן בוויקישיתוף הספרים של דן אלמן, באתר "סימניה" הספר "מוזיאונים באירופה - כרך א'", באתר "סימניה" הספר "מוזיאונים באירופה - כרך ב'", באתר "סימניה" הספר "מוזיאונים בארצות הברית - מערב ומרכז", באתר "סימניה" הספר "מוזיאונים בארצות הברית - מזרח", באתר "סימניה" טלי שמיר, זכרונות אהבה מפירנצה, כלכליסט, 27 לפברואר 2008, עמ' 40 נפטר שמעון אלמן מראשי התעשיינים המעשיים בארץ, מעריב, 15 באוקטובר 1980 רועי ברק, ‏אושר לוח שידורי ערוץ 10; יופחת היקף הבידור והריאליטי, באתר גלובס, 16 בפברואר 2012 עמותת ידידי מד"א - בדרך לשינוי: מוות מדום לב - כבר לא גזירת גורל, באתר www.ifmda.org.il הכנסת ה-1, מושב שני, פרוטוקול מס' 248 של ישיבת ועדת הכספים, באתר הכנסת, ‏17.5.1990 TheMarker digital, חברת החשמל תרכוש מ-Enerco מזוט בעלות כוללת של כ-257 מיליון דולר, באתר TheMarker‏, 10 במאי 2001 חברת החשמל תרכוש מסופריור תיילים ב-3.8 מיליון דולר, באתר ynet, 23 בדצמבר 2002 כצפוי ועדת האיתור של דירקטוריון חברת החשמל תפרסם מחר מכרז לתפקיד המנכ"ל, באתר וואלה, 1 ביוני 2005 דן אלמן, באתר התאחדות התעשיינים בישראל סוניה גורודיסקי, "אות ומופת לכולנו": נחשפו שמות זוכי פרס התעשייה לשנת 2023, באתר ישראל היום, 12 ביולי 2023 התאחדות התעשיינים, קרן הדדית של המעסיקים ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דן אלמן".